Asò
Asò (an pòtigè: Açores), pi byen konnen kòm Rejyon Otonòm Asò (Região Autónoma dos Açores) se youn nan de (2) rejyon otonòm Pòtigal. Asò yo se yon gwoup zile pòtigèz ki sitiye nan Nò Oseyan Atlantik , apeprè 1 450 km nan lwès Lisbòn ak à 2 446 km nan lès-sid-lès nan kòt lès zile Tènèv (pwovens Tènèv ak Labradò, Kanada).

Istwa 
Ofisyèlman, zile yo te dekouvri nan 15yèm syèk la (an 1431) pa Gonçalo Velho Cabral yon Kapitèn nan sèvis Dom Henrique, byenke yo bay kredi tou pou eksploratè Diogo de Silves (an 1427).

Jewografi 
Gen gwo zile azoryen ak yon gwoup zilo, nan twa (3) gwoup prensipal. Sa yo se Flores ak Corvo, nan lwès la ; Graciosa, Terceira, São Jorge, Pico, ak Faial nan sant lan ; ak São Miguel, Santa Maria ak zilo Formigas.

Li gen plizyè vil menmsi pi gwo ak pi enpòtan yo se Ponta Delgada, Horta, Angra do Heroísmo, Ribeira Grande, Praia do Vitória, Madalena ak Vila Franca do Campo.

Jewoloji 
Tout zile yo te fòme pa aksyon vòlkanik vyolan, akòz kote zile yo ant Plak Nò Ameriken an, Plak Eurasyen ak Plak Afriken an, ki te pwodui aktivite vòlkanik la ak anmenmtan kreyasyon zile yo dè milyon de ane de sa.

Politik 

Depi 1976, Asò yo, kòm Madè, yo konstitye kòm yon rejyon otonòm nan Repiblik Pòtigal la, avèk yon gouvènman egzekitif pou kont li ak yon asanble lejislatif rejyonal.

Gouvènman rejyonal chita nan Ponta Delgada, sou zile São Miguel, kapital ekonomik Asò.

Reprezantan Leta Pòtigè a, ki rele reprezantan Repiblik la, abite nan Angra do Heroísmo, sou zile Terceira,  kapital istorik.

Ekonomi 
Endistri prensipal li yo se agrikilti, pwodisyon letyè, bèt, lapèch ak touris ki te vin tounen yon gwo aktivite sèvis nan rejyon an.

Galri foto

Referans

Lyen deyò 
  sitwèb ofisyèl Rejyon Otonòm Asò

Il
Pòtigal